APCO จับมือ “อะโฮ้ อะคาเดมี่” ขายผลิตภัณฑ์ลดไขมัน คาดโกยยอดขายเพิ่ม 15%
APCO จับมือ “อะโฮ้ อะคาเดมี่” ขายผลิตภัณฑ์ลดไขมัน คาดโกยยอดขายเพิ่ม 15%
14 ก.ย. 2563

ศ.ดร.พิเชษฐ์ วิริยะจิตรา ประธานเจ้าหน้าที่บริหาร บริษัท เอเชียน ไฟย์โตซูติคอลส์ จำกัด (มหาชน) หรือ APCO เปิดเผยว่า บริษัทร่วมกับ อะโฮ้ อะคาเดมี่ (บริษัท อะโฮ้ จำกัด) จำหน่ายผลิตภัณฑ์ลดไขมันส่วนเกิน (GS Super Hi-Sol) ผ่านช่องทางออนไลน์ Social Media ตั้งเป้าหมายยอดขายในประเทศเพิ่ม 15%
นอกจากนี้ เพื่อให้การตลาดสามารถรุดหน้าไปอย่างก้าวกระโดด APCO มีแผนเตรียมจัดตั้งบริษัทร่วมกับบริษัท อะโฮ้ จำกัด ในลำดับต่อไป  ซึ่งได้ผ่านการเห็นชอบของกรรมการบริหารของ APCO แล้ว และพร้อมที่จะนำขออนุมัติจากคณะกรรมการของบริษัทในการประชุมครั้งต่อไป
ทั้งนี้ ผลิตภัณฑ์ลดไขมันส่วนเกิน (GS Super Hi-Sol) ผ่านการทดสอบและพิสูจน์โดยแพทย์ทางด้านโภชนาการโรงพยาบาลรามาธิบดี มหาวิทยาลัยมหิดล แล้วว่าใช้ลดไขมันส่วนเกินได้อย่างมีประสิทธิภาพ ไม่มีผลข้างเคียง โดยมีการเผยแพร่ผลงานนี้ในวารสารนานาชาติ และการประชุมในสภาโภชนาการคลีนิคระหว่างประเทศมาแล้ว นอกจากนี้ ผลิตภัณฑ์ดังกล่าว ยังเคยเป็นผลิตภัณฑ์ยอดนิยมของบริษัท ซึ่งเชื่อว่าจะส่งผลให้มีผู้บริโภคเพิ่มมากขึ้น
โดยกลุ่มเป้าหมายของผลิตภัณฑ์ลดไขมันส่วนเกินนี้ เป็นกลุ่มผู้ที่ต้องการลดไขมันอย่างถูกต้องตามสุขลักษณะที่รับรองโดยแพทย์และนักวิทยาศาสตร์การแพทย์ ซึ่งนอกจากจะได้ผลในการลดสัดส่วนแล้วยังช่วยเสริมให้สุขภาพดีขึ้นอีกด้วย
อนึ่ง บริษัท อะโฮ้ จำกัด มีความเชี่ยวชาญเรื่องสื่อออนไลน์ครบทุกช่องทางและเป็นสถาบันที่สอนการจำหน่ายผลิตภัณฑ์ผ่านช่องทางออนไลน์ครบวงจร โดยมีบุคคลากรของบริษัทที่ได้ License จาก Google และ Facebook